KTC อนุมัติจ่ายปันผลหุ้นละ 2.75 บ.ฟุ้งทริสฯปรับเครดิตองค์กรเป็น A-
KTC อนุมัติจ่ายปันผลหุ้นละ 2.75 บ.ดจ่ายเงินปันผลในวันที่ 14 พฤษภาคม 2558 เผยบริษัท ทริส เรสติ้ง จำกัด ได้ปรับเพิ่มอันดับเครดิตองค์กร และหุ้นกู้ไม่ด้อยสิทธิ์ ไม่มีหลักประกัน ชุดปัจจุบันของบริษัทฯ เป็นระดับ A- จากเดิมที่ระดับ BBB+
30 เม.ย. 2558


นางกิตติยา โตธนะเกษม (กลางขวา) ประธานกรรมการ บริษัท บัตรกรุงไทย จำกัด (มหาชน) หรือ KTC และนายระเฑียร ศรีมงคล (กลางซ้าย) ประธานเจ้าหน้าที่บริหาร พร้อมด้วยคณะกรรมการบริษัทฯ ร่วมกันจัดประชุมสามัญผู้ถือหุ้น ครั้งที่ 13 โดยที่ประชุมผู้ถือหุ้นเห็นชอบทุกวาระการประชุมตามที่คณะกรรมการเสนอ
นอกจากนี้ ที่ประชุมได้อนุมัติการจ่ายเงินปันผลจากกำไรสุทธิประจำปี 2557 ในอัตรา 2.75 บาท ต่อ 1 หุ้นสามัญ โดยกำหนดจ่ายเงินปันผลในวันที่ 14 พฤษภาคม 2558 นอกจากนี้ บริษัทฯ ยังได้แจ้งให้ที่ประชุมทราบว่า บริษัท ทริส เรสติ้ง จำกัด ได้ปรับเพิ่มอันดับเครดิตองค์กร และหุ้นกู้ไม่ด้อยสิทธิ์ ไม่มีหลักประกัน ชุดปัจจุบันของบริษัทฯ เป็นระดับ A-  จากเดิมที่ระดับ BBB+